
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 120 
                                                                 din 27 mai 2021
privind concesionarea directă a unui teren
Consiliul Local al Municipiului Sighişoara, întrunit în ședință ordinară
Luând act de proiectul de hotărâre, înregistrat cu nr. 13.001/06.05.2021 şi la Consiliul Local Sighișoara cu nr. 14.347/19.05.2021, de referatul de aprobare, înregistrat cu nr. 13.003/06.05.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 31.505/12.11.2019, prin care domnul Gabor Gabriel, în calitate de împuternicit al domnului Gherebeneș Gabor (Gabor Gabor), solicită cumpărarea sau concesionarea suprafeței de 22 mp. teren situat în Sighișoara, str. Cornești nr. 35, identificată în C.F. nr. 3449, nr. top. 2778/1, în prezent regăsită în C.F. nr. 59629 (nr. C.F. vechi: 59536), nr. cad. 59629;

Având în vedere Hotărârea Consiliului Local Sighișoara nr. 84/30.04.2020 prin care s-a însușit documentaţia topo - cadastrală de dezmembrare a imobilului de natură teren intravilan, în suprafață de 1.939 mp., înscris în Cartea Funciară nr. 3449 Sighișoara, sub nr. top. 2778/1, situat în Municipiul Sighișoara, str. Cornești f.nr. și s-a aprobat dezmembrarea imobilului antemenționat în două loturi, după cum urmează: lot 1 cu nr. top. 2778/1/1 în suprafața de 22 mp., în vederea concesionări și lot 2 cu nr. top. 2778/1/2 în suprafața de 1.917 mp., hotărâre în baza căreia a fost înființată cartea funciară nr. 59629, în care s-a înscris terenul în suprafață de 22 mp., rezultat în urma dezmembrării;

Având în vedere faptul că domnul Gabor Gabor este una și aceeași persoană cu domnul Gherebeneș Gabor, conform declarației autentificată de notarul public Melinte Oana, prin încheierea de autentificare cu nr. 267/05.03.2021, fiind proprietarul construcției – casă de locuit edificată pe terenul în suprafață de 111 mp., situat în Sighișoara, str. Cornești nr. 35, conform extrasului C.F. nr. 54512 Sighișoara;

Având în vedere Certificatul de urbanism nr. 102/22.02.2021 eliberat de Municipiul Sighișoara;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile art. 5 alin. (2) din anexa nr. 8 la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021;

Ținând cont de faptul că, în urma concesionării nu sunt afectate planurile de sistematizare, că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005 și, de asemenea, că prin încheierea contractului de concesiune se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 13.002/06.05.2021, prin care se propune aprobarea concesionării directe a terenului amintit mai sus;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se aprobă, începând cu data de 01.06.2021, concesionarea directă a terenului, în suprafață de 22 mp., înscris în C.F. nr. 59629 Sighișoara, sub nr. cadastral 59629, situat în Municipiul Sighișoara, str. Cornești f.nr., către domnul Gabor Gabor, în vederea construirii unei împrejmuiri și a unei anexe pentru depozitare.
(2) Valoarea redevenței concesiunii este stabilită, conform prevederilor art. 5 alin. (2) din anexa nr. 8 la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, la 0,6 lei/mp./an, adică 13,20 lei/an și se va indexa anual cu indicele de inflaţie.

(3) Redevența va fi achitată anual, cu termenul scadent la 31 martie a fiecărui an.

(4) Concesionarul va fi obligat să depună, în termen de 90 de zile de la data semnării contractului, cu titlu de garanție, suma de 13,20 lei, reprezentând valoarea obligației de plată către concedent, stabilită și datorată pentru 1 an de activitate, sumă din care, dacă este necesar, să poată fi prelevate majorări și sume datorate de concesionar concedentului, în baza contractului de concesiune.

(5) Durata concesiunii este de 49 ani.

Art. 2. Modelul-cadru al contractului de concesiune, întocmit cu respectarea reglementărilor legale în vigoare, se regăsește în anexa nr. 1 la prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;
  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. domnul Gabor Gabor.
14 ex.  

B.A. 
